*Projekts*

2018. gada ­­­\_\_. \_\_\_ Noteikumi Nr. ­\_\_\_

Rīgā (prot. Nr.  \_\_\_\_\_. §)

**Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"**

*Izdoti saskaņā ar*

*Eiropas Savienības struktūrfondu un*

*Kohēzijas fonda 2014.–2020. gada*

*plānošanas perioda vadības likuma*

*20. panta 13. un 14. punktu*

Izdarīt Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (Latvijas Vēstnesis, 2016, 65., 220. nr.; 2017, 143. nr.; 2018, 161. nr.) šādus grozījumus:

1. izteikt 2.1.apakšpunktu šādā redakcijā:

"2.1. daudzdzīvokļu dzīvojamā māja – šo noteikumu izpratnē ēka, kas kā dzīvojamā māja ir reģistrēta Nekustamā īpašuma valsts kadastra informācijas sistēmā, ja tajā ir vismaz trīs dzīvojamo telpu grupas; ";

1. aizstāt noteikumu 5.3. apakšpunktā skaitli "39705882" ar skaitli "30007856; "
2. izteikt 27. punktu šādā redakcijā:

"27. Finanšu instrumentu pārvaldības izmaksas sedz no šo noteikumu 10.2. apakšpunktā minētā finansējuma un no Eiropas Reģionālās attīstības fonda finansējuma līdz 4 % no kumulatīvi uzņemto aizdevumu vai garantiju saistību apjoma un aizdevuma vai garantiju instrumentā atmaksātā Eiropas Reģionālās attīstības fonda finansējuma summas.";

1. papildināt noteikumus ar 30.1 punktu šādā redakcijā:

"30.1 Sabiedrības "Altum" kapitāla atdeves segšanai tiek izmantotas šo noteikumu 10.2. apakšpunktā minētā finansējuma atmaksas apjomā līdz 10 % no sabiedrības “Altum” noslogotā kapitāla aizdevumu un garantiju sniegšanai šo noteikumu ietvaros.";

1. izteikt noteikumu 31.1.apakšpunktu šādā redakcijā:

"31.1. vienam dzīvokļa īpašniekam pieder ne vairāk kā 33,3 % no kopējā dzīvokļu īpašumu skaita (sadalītā daudzdzīvokļu dzīvojamajā mājā) vai 33,3 % domājamo daļu no kopīpašuma (nesadalītā daudzdzīvokļu dzīvojamā mājā). Ierobežojums neattiecas uz valstij vai pašvaldībai piederošajiem dzīvokļu īpašumiem; ";

1. papildināt noteikumus ar 40.1 apakšpunktu šādā redakcijā:

"40.1 Gala labuma guvējiem un to pilnvarotajām personām, kuras nav Publisko iepirkumu likuma subjekti, netiek piemēroti normatīvie akti iepirkumu jomā.";

1. izteikt 57.punktu šādā redakcijā:

"57. Granta attiecināmās izmaksas no šo noteikumu 33. punktā minēto darbu attiecināmajām izmaksām ir 50 %.";

**Ministru prezidents M. Kučinskis**

**Ministru prezidenta biedrs,**

**ekonomikas ministrs A. Ašeradens**

**Iesniedzējs:**

**Ministru prezidenta biedrs,**

**ekonomikas ministrs A. Ašeradens**

**Vīza:**

**Valsts sekretārs Ē. Eglītis**